
Ministru kabineta noteikumi Nr. 87
Rīgā 2024. gada 6. februārī (prot. Nr. 6 18. §)
Grozījums Ministru kabineta 2004. gada 26. oktobra noteikumos Nr. 887 "Valsts noslēpuma objektu saraksts"
Izdoti saskaņā ar likuma "Par valsts noslēpumu" 4.panta pirmo daļu
· Izdarīt Ministru kabineta 2004. gada 26. oktobra noteikumos Nr. 887 "Valsts noslēpuma objektu saraksts" (Latvijas Vēstnesis, 2004, 171. nr.; 2005, 38., 147. nr.; 2006, 51., 101. nr.; 2008, 87., 190. nr.; 2009, 103. nr.; 2010, 12. nr.; 2012, 102., 194. nr.; 2014, 165. nr.) šādu grozījumu:
· 1. Izteikt 2. punktu šādā redakcijā:
· "2. Par valsts noslēpuma objektu atzīst šajā sarakstā minēto informāciju (objektu), ja tās nozaudēšana vai nelikumīga izpaušana var nodarīt kaitējumu valsts drošībai, ekonomiskajām vai politiskajām interesēm:
·  
	Nr. p. k.
	Valsts noslēpuma objekti
	Slepenības pakāpe

	1
	2
	3

	2.1. Valsts drošība un aizsardzība

	2.1.1.
	Nacionālās drošības plāns
	Sevišķi slepeni, slepeni

	2.1.2.
	Valsts aizsardzības plāns
	Sevišķi slepeni

	2.1.3.
	Valsts robežas apsardzības plāns
	Konfidenciāli

	2.1.4.
	Valsts aizsardzības operatīvais plāns un Nacionālo bruņoto spēku struktūrvienību aizsardzības operatīvie plāni
	Slepeni

	2.1.5.
	Informācija par atsevišķiem valsts ārpolitiskās darbības virzieniem un stratēģiski nozīmīgiem ārējiem ekonomiskajiem sakariem
	Slepeni, konfidenciāli

	2.1.6.
	Informācija par militāro sadarbību ar ārvalstīm un starptautiskajām organizācijām saistībā ar kodolieročiem un kodolmateriālu neizplatību
	Sevišķi slepeni, slepeni, konfidenciāli

	2.1.7.
	Informācija par atsevišķiem virzieniem militārajā sadarbībā ar ārvalstīm un starptautiskajām organizācijām
	Slepeni, konfidenciāli

	2.1.8.
	Valsts apdraudējuma analīze un secinājumi
	Slepeni

	2.1.9.
	Kaujas gatavības pakāpju noteikšanas plāni
	Konfidenciāli

	2.1.10.
	Informācija par karaspēka kaujas spējām un kaujas gatavību
	Konfidenciāli

	2.1.11.
	Mobilizācijas plāni
	Konfidenciāli

	2.1.12.
	Mobilizējamo vienību nodrošinājums (piemēram, bruņojums, munīcija, kara tehnika, sakari), kas raksturo kaujas spējas un kaujas gatavību
	Konfidenciāli

	2.1.13.
	Informācijas apkopojums, kopēja uzskaite un pārskats par mobilizācijas rezervju un neaizskaramo krājumu apjomu un glabāšanu
	Konfidenciāli

	2.1.14.
	Informācija par mobilizācijai pakļautajām civilajām struktūrām un objektiem
	Konfidenciāli

	2.1.15.
	Rīcības plāni izņēmuma stāvoklī, ārkārtas situācijās, masu nekārtību gadījumā, kā arī speciālām operācijām cīņā pret organizēto noziedzību
	Slepeni, konfidenciāli

	2.2. Kaujas informācija

	2.2.1.
	Kaujas pavēles (rīkojumi), uzdevumi un līdzekļi
	Slepeni, konfidenciāli

	2.2.2.
	Taktiskie apstākļi, kas raksturo kaujas iespējas, atklāj varbūtējos kaujas uzdevumus vai ir noskaidroti izlūkošanas pasākumu rezultātā
	Slepeni, konfidenciāli

	2.2.3.
	Vadības punkti (pastāvīgie, rezerves un mobilie komandpunkti): uzdevumi, pakļautība, atrašanās vietas (koordinātas), aprīkojums, personālsastāvs, apsardze, inženiertehniskais aprīkojums, izvēršanas maršruti un cita informācija, kas raksturo kaujas vadības iespējas un nodrošinājumu
	Slepeni, konfidenciāli

	2.2.4.
	Kaujas sakaru shēmas
	Konfidenciāli

	2.2.5.
	Kaujas dežūrās iesaistītie spēki: uzdevumi un nodrošinājums
	Konfidenciāli

	2.2.6.
	Kaujas dežūru plāni: organizācija un vadība
	Konfidenciāli

	2.2.7.
	Kaujas patrulēšana, iesaistītie spēki, laiks, maršruts, mērķis un rezultāti
	Konfidenciāli

	2.2.8.
	Karaspēka drošības pasākumi (apsardze, maskēšanās un pretdarbība pretinieka izlūkošanas pasākumiem, caurlaides un kontroles sistēma)
	Konfidenciāli

	2.2.9.
	Kaujas apmācības: to saturs, rezultāti, nodrošinājums un cita informācija, kas raksturo kaujas spējas un kaujas gatavību, izņemot vispārēja rakstura informāciju, kas nesatur konkrētas ziņas
	Konfidenciāli

	2.2.10.
	Informācija par meteoroloģiskajiem un hidroloģiskajiem apstākļiem, kas ietekmē kaujas plānošanu, kaujas spējas un rīcībspēju izņēmuma stāvokļa vai karastāvokļa izsludināšanas gadījumā: tās saturs, interešu rajoni, saņemšanas un nodošanas veidi
	Slepeni, konfidenciāli

	2.3. Bruņojums un apgāde

	2.3.1.
	Nacionālo bruņoto spēku un Iekšlietu ministrijas sistēmas iestāžu materiāltehniskā nodrošinājuma plāni un bruņojuma, munīcijas un speciālo līdzekļu nodrošinājums
	Konfidenciāli

	2.3.2.
	Nacionālo bruņoto spēku un Iekšlietu ministrijas sistēmas iestāžu munīcijas limiti un neaizskaramie krājumi
	Konfidenciāli

	2.3.3.
	Nacionālo bruņoto spēku un Iekšlietu ministrijas sistēmas iestāžu bruņojuma, munīcijas un kara tehnikas izvietojums un apsardze
	Konfidenciāli

	2.3.4.
	Nacionālo bruņoto spēku un Iekšlietu ministrijas sistēmas iestāžu bruņojuma, munīcijas un speciālo līdzekļu transportēšana (laiks, veids, maršruts un apsardze)
	Konfidenciāli

	2.3.5.
	Informācija par Nacionālo bruņoto spēku, Iekšlietu ministrijas sistēmas iestāžu un Korupcijas novēršanas un apkarošanas biroja bruņojuma, munīcijas, kara tehnikas iegādi
	Konfidenciāli

	2.3.6.
	Informācija par tādu speciālo līdzekļu, speciālās tehnikas, kā arī transportlīdzekļu iegādi, kas paredzēti operatīvās darbības subjektiem operatīvo pasākumu veikšanai
	Konfidenciāli

	2.3.7.
	Materiāltehniskie līdzekļi (materiālie objekti vai priekšmeti)
	Slepeni, konfidenciāli

	2.4. Stratēģiski svarīgi objekti

	2.4.1.
	Kritiskās infrastruktūras kopums
	Konfidenciāli

	2.4.2.
	(svītrots ar MK 02.12.2008. noteikumiem Nr. 984)

	2.4.3.
	Valsts drošībai nozīmīga zinātniskās pētniecības darbība, atklājumi un izgudrojumi, ja tie veikti ar valsts atbalstu
	Sevišķi slepeni, slepeni, konfidenciāli

	2.4.4.
	Valsts drošības vajadzībām ražotās produkcijas veidi, daudzums un ražotņu potenciāls
	Konfidenciāli

	2.4.5.
	Stratēģisko materiālu transportēšana un glabāšana, kopsavilkums par stratēģisko materiālu apjomu, nomenklatūru, izvietojumu un to turētājiem (glabātājiem)
	Konfidenciāli

	2.4.6.
	Latvijas Republikas diplomātisko un konsulāro pārstāvniecību ārvalstīs apsardzes un aizsardzības sistēma
	Konfidenciāli

	2.4.7.
	Sakaru un informācijas tehnoloģiju infrastruktūra, ko izmanto valsts aizsardzībai svarīgu militāru sakaru vai informācijas sistēmu (piemēram, gaisa telpas novērošanas sistēma, jūras akvatorijas novērošanas sistēma) vadībai un kontrolei
	Slepeni, konfidenciāli

	2.4.8.
	Informācija par fiziskās drošības pasākumu kopumu, kas nodrošina valsts aizsardzības objekta apsardzes un kontroles sistēmas darbību (apraksti, shēmas, plāni)
	Konfidenciāli

	2.5. Valsts drošības iestādes un Nacionālo bruņoto spēku militārās izlūkošanas struktūrvienības

	2.5.1.
	Informācija par valsts drošības iestāžu struktūru, bruņojumu, finansēm, materiāltehnisko nodrošinājumu un tā iegādi
	Slepeni

	2.5.2.
	Informācija par valsts drošības iestāžu un Nacionālo bruņoto spēku militārās izlūkošanas struktūrvienību objektu plānojumu un atsevišķu struktūrvienību dislokāciju (atrašanās vietu)
	Slepeni

	2.6. Štati un personālsastāvs

	2.6.1.
	Informācija par valsts drošības iestāžu amatu sarakstiem un darbinieku faktisko skaitu
	Slepeni

	2.6.2.
	Informācija par darbam ārvalstīs komandētajiem valsts drošības iestāžu darbiniekiem
	Slepeni

	2.6.3.
	Informācija par operatīvās darbības subjektu īpaši pilnvaroto struktūrvienību, kas veic speciālo procesuālo aizsardzību un speciālo aizsardzību, operatīvās darbības pasākumus, speciālās izmeklēšanas darbības, izmantojot operatīvās darbības līdzekļus un metodes, personālsastāvu, tajā skaitā šajās struktūrvienībās nodarbināto personu lietas, un dislokāciju (atrašanās vietu)
	Slepeni, konfidenciāli

	2.6.4.
	To personu lietas, kuras strādā valsts drošības iestādēs
	Slepeni, konfidenciāli

	2.7. Izlūkošana un operatīvā darbība

	2.7.1.
	Ārējās izlūkošanas plāni, organizācija un tās rezultātā iegūtā informācija
	Sevišķi slepeni

	2.7.2.
	Informācija par ārvalstīs esošo slepeno palīgu identitāti un viņu slepeno sadarbību ar operatīvās darbības subjektu
	Sevišķi slepeni

	2.7.3.
	Ārvalstīs esošo slepeno palīgu sniegtā informācija
	Sevišķi slepeni, slepeni

	2.7.4.
	Izlūkošanas (pretizlūkošanas) un operatīvās darbības plāni, organizācija, metodika un taktika
	Slepeni

	2.7.5.
	Izlūkošanā (pretizlūkošanā) un operatīvajā darbībā iegūtā informācija
	Slepeni, konfidenciāli

	2.7.6.
	Informācija par Latvijā esošo slepeno palīgu identitāti un viņu slepeno sadarbību ar operatīvās darbības subjektu
	Slepeni

	2.7.7.
	Latvijā esošo slepeno palīgu sniegtā informācija
	Slepeni, konfidenciāli

	2.7.8.
	Saistībā ar ārējo izlūkošanu, izlūkošanu (pretizlūkošanu) un operatīvo darbību izveidotās reģistrācijas un uzskaites sistēmas
	Slepeni

	2.7.9.
	Informācija par operatīvās uzskaites saturu un tajā iekļautajām personām
	Slepeni, konfidenciāli

	2.7.10.
	Informācija par operatīvās darbības subjektu seguzņēmumiem, organizācijām un iestādēm un tajās strādājošo amatpersonu identitāte
	Slepeni

	2.7.11.
	To amatpersonu identitāte, kuras veic operatīvo detektīvdarbību, iesaistoties noziedzīgā vidē (tieši vai leģendēti), nodibinot sakarus ar operatīvajā uzskaitē esošajām personām un ar tām saistītajām personām, kā arī informācija par minēto darbību
	Slepeni

	2.7.12.
	Valsts drošības iestāžu, Iekšlietu ministrijas sistēmas iestāžu un Korupcijas novēršanas un apkarošanas biroja operatīvo dienestu sadarbība (izņemot procesuālo sadarbību) ar ārvalstu speciālajiem dienestiem, tiesībaizsardzības iestādēm un organizācijām
	Sevišķi slepeni, slepeni, konfidenciāli

	2.7.13.
	Operatīvās darbības finansēšanai paredzēto līdzekļu apmērs, sadalījums un faktiskais izlietojums
	Slepeni

	2.7.14.
	Informācija par uzsāktās, notiekošās vai plānotās operatīvās darbības laiku, vietu un dalībniekiem
	Slepeni, konfidenciāli

	2.7.15.
	Personu speciālajai procesuālajai vai speciālajai aizsardzībai veicamie operatīvie pasākumi, kā arī aizsargājamo personu apsardzes, uzturēšanās nezināmās dzīvojamās telpās, dzīvesvietas, darbavietas maiņas un citu aizsardzības pasākumu organizācija, metodika un taktika
	Slepeni, konfidenciāli

	2.7.16.
	Personu speciālajai procesuālajai vai speciālajai aizsardzībai paredzēto līdzekļu apmērs, sadalījums un faktiskais izlietojums
	Slepeni, konfidenciāli

	2.8. Ieslodzījuma vietas

	2.8.1.
	Ieslodzījuma vietu pārvaldes plāni apdraudējuma situāciju pārvaldīšanai un novēršanai
	Konfidenciāli

	2.8.2.
	Ieslodzījuma vietu pārvaldes ieslodzījuma vietu ieslodzīto uzraudzības inženiertehnisko līdzekļu, videonovērošanas sistēmu un ieslodzīto uzraudzības signalizāciju sistēmu tehniskie projekti
	Konfidenciāli

	2.8.3.
	Ieslodzījuma vietu pārvaldes ieslodzījuma vietu apsardzes inženiertehnisko līdzekļu, videonovērošanas sistēmu un apsardzes signalizāciju sistēmu tehniskie projekti
	Konfidenciāli

	2.9. Piesegdokumenti un imigrācijas jautājumi

	2.9.1.
	Informācija par piesegdokumentu izsniegšanu personām, kas uzturas ārvalstīs, un šādu dokumentu uzskaiti
	Sevišķi slepeni

	2.9.2.
	Informācija par piesegdokumentu izsniegšanu personām, kas uzturas Latvijā, un šādu dokumentu uzskaiti
	Slepeni

	2.9.3.
	Informācija par uzturēšanās atļaujām, vīzām un ielūgumiem personām, kuru iebraukšana Latvijas Republikā saistīta ar operatīvo pasākumu veikšanu
	Konfidenciāli

	2.10. Valsts noslēpuma objektu, NATO, Eiropas Savienības, ārvalstu, starptautisko organizāciju un institūciju klasificētās informācijas aizsardzība

	2.10.1.
	Šifrēšanas atslēgas, informācija par šifrēšanas atslēgām un programmatūru, izvērsta iekārtu tehniskā specifikācija, kas tiek izmantota valsts noslēpuma objektu, NATO, Eiropas Savienības, ārvalstu, starptautisko organizāciju un institūciju klasificētās informācijas aizsardzībai
	Sevišķi slepeni, slepeni, konfidenciāli

	2.10.2.
	Informācija par elektromagnētiskā starojuma pretlīdzekļiem, kas tiek izmantoti valsts noslēpuma objektu, NATO, Eiropas Savienības, ārvalstu, starptautisko organizāciju un institūciju klasificētās informācijas aizsardzībai
	Slepeni, konfidenciāli

	2.10.3.
	Tādu informācijas sistēmu izvērstas shēmas, kurās veic darbu ar valsts noslēpuma objektiem, NATO, Eiropas Savienības, ārvalstu, starptautisko organizāciju un institūciju klasificētu informāciju, un šo sistēmu pārbaudes materiāli
	Slepeni, konfidenciāli

	2.10.4.
	Informācija par valsts noslēpuma objektu, NATO, Eiropas Savienības, ārvalstu, starptautisko organizāciju un institūciju klasificētās informācijas glabātavu (piemēram, telpu, seifu) nodrošinājumu
	Konfidenciāli

	2.10.5.
	Valsts noslēpuma objektu, NATO, Eiropas Savienības, ārvalstu, starptautisko organizāciju un institūciju klasificētās informācijas izpaušanas vai nozaudēšanas dienesta izmeklēšanas materiāli
	Konfidenciāli

	2.10.6.
	Valsts noslēpuma, NATO, Eiropas Savienības, ārvalstu, starptautisko organizāciju un institūciju klasificētās informācijas speciālie aizsardzības līdzekļi, paņēmieni un kontroles pasākumi (piemēram, aptaujas lapas)
	Konfidenciāli

	2.10.7.
	To telpu plānojums, kurās tiek uzglabāti valsts noslēpuma objekti, NATO, Eiropas Savienības, ārvalstu, starptautisko organizāciju un institūciju klasificētā informācija, informācija par šo telpu apsardzi (arī par apsardzes tehniskajiem līdzekļiem), caurlaides un iekšējās drošības režīma organizāciju un faktisko nodrošinājumu
	Konfidenciāli

	2.10.8.
	Saņemto valsts noslēpuma objektu, NATO vai Eiropas Savienības klasificētās informācijas reģistrācijas un uzskaites sistēma, nosūtīto valsts noslēpuma objektu, NATO vai Eiropas Savienības klasificētās informācijas reģistrācijas un uzskaites sistēma un ierakstu kopums tajās
	Konfidenciāli

	2.11. Cita informācija

	2.11.1.
	Svarīgu valsts amatpersonu apsardzes un drošības pasākumu organizācija un tehniskie līdzekļi
	Konfidenciāli

	2.11.2.
	Nacionālās drošības padomes diskusijas, ja slepenības pakāpi jau nav noteicis izskatāmo jautājumu raksturs
	Konfidenciāli

	2.11.3.
	Valstij nozīmīga pasākuma organizatoriski tehniskā informācija
	Konfidenciāli

	2.11.4.
	Ģeotelpiskā informācija, kura ir stratēģisko, aizsardzības, mobilizācijas, operatīvo plānu un kaujas pavēļu sastāvdaļa un raksturo situāciju apvidū un kaujas spējas, kā arī cita ģeotelpiskā informācija, kas attiecināma uz šajos noteikumos minētajiem valsts noslēpuma objektiem
	Slepeni, konfidenciāli


· ".

	Ministru prezidente
	(paraksts*)
	E. Siliņa

	Tieslietu ministre
	(paraksts*)
	I. Lībiņa-Egnere


* Dokuments ir parakstīts ar drošu elektronisko parakstu

